GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 024-03/22-01/17**

**URBROJ: 2186-3-02-22-4**

**Cestica, 06.09.2022.**

Na temelju članka 4. Odluke o javnim priznanjima Općine Cestica ("Službeni vjesnik Varaždinske županije" broj 29/2014) i članka 28. Statuta Općine Cestica ("Službeni vjesnik Varaždinske županije" broj 13/21), Općinsko vijeće Općine Cestica na svojoj 9. sjednici održanoj dana 06.09.2022. godine, donosi

**O D L U K U**

**o dodjeli javnih priznanja Općine Cestica u 2022. godini**

Članak 1.

Ovom Odlukom Općina Cestica dodjeljuje u 2022. godini javna priznanja i to:

* Nagradu Općine Cestica i
* Grb Općine Cestica.

Članak 2.

**Nagrada Općine Cestica dodjeljuje se:**

* **HEP - OPERATOR DISTRIBUCIJSKOG SUSTAVA d.o.o. - ELEKTRA VARAŽDIN, Kratka 3,** za razvoj gospodarstva, uspješno poslovanje, stručnost, odgovornost te neprestano ulaganje u razvoj općine Cestica
* **Cvjećarsko – aranžerskom obrtu Krizantema, vl. Marina Levanič iz Cestice, Ljudevita Gaja 25**, za razvoj gospodarstva, uspješno poslovanje, stručnost, odgovornost i predanost poslu te neprestano ulaganje u razvoj Općine Cestica

Članak 3.

**Grb Općine Cestica dodjeljuje se:**

* **Predragu Dobrotiću iz Cestice, Sportska 7, učitelju tjelesne kulture u Osnovnoj školi Cestica** za zasluge u razvoju društvenog i kulturnog života te školstva Općine Cestica u Hrvatskoj i inozemstvu.
* **Vladi Kumeru iz Velikog Lovrečana, Varaždinska 115** za osobite uspjehe u razvoju društvenih odnosa i unapređenju vatrogastva na području općine Cestica.

Članak 4.

Javna priznanja uručiti će se na svečanoj sjednici Općinskog vijeća, povodom obilježavanja Dana Općine Cestica, 16. rujna 2022. godine.

Članak 5.

Ova Odluka stupa na snagu prvog dana od dana objave u "Službenom vjesniku Varaždinske županije".

Predsjednik Općinskog vijeća

Darko Majhen, mag.pol.